அளபெடை 41. உயிர்நெடி லினக்குறி லுற்றள பெடுக்கும். (௪௧)  உயிர் நெடில் இனக் குறில் உற்று அளபு எடுக்கும்.  பவாநந்தர் உரை  இஃது உயிரளபெடையாமாறு உணர்த்துகின்றது.   பதவுரை உயிர் நெடில் = உயிர் நெட்டெழுத்துக்கள் ஏழும், இனக்குறில் உற்று + தமக்கினமாகிய குற்றெழுத்துக்களைப் பெற்று,  அளபு எடுக்கும் = அளபெடுக்கும்.  பொழிப்புரை உயிர் நெட்டெழுத்துக்கள் ஏழும் தமக்கினமாகிய குற்றெழுத்துக்களைப் பெற்று அளபெடுக்கும். ‘உயிர் நெடில்’ என்றாரேனும் மெய்ம்மேலேறிய நெடிலும் அளபெடுக்குமெனக் கொள்க.